|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 22 | | КАРАР  15 нче апрель 2021 ел | |

|  |
| --- |
| Рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлаулар билгеләү турында |

Россия Федерациясе Шәһәр төзелеше кодексының 40 статьясы, Россия Федерациясе Шәһәр төзелеше кодексының 5.1 статьясы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон нигезендә, Түбән Кама муниципаль районы Советының 2006 елның 13 октябрендәге 48 номерлы «Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турында» карары белән, карар бирәм:

1. 1 нче кушымта нигезендә җир кишәрлекләренең рөхсәт ителгән төзелешнең иң чик параметрларыннан тайпылуына рөхсәт бирү мәсьәләсе буенча гавами тыңлаулар билгеләргә.

2. Рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлаулар үткәрү комиссиясе составын расларга (2 нче кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны - Түбән Кама шәһәре, Мәктәп бульвары, 2А йорт, «Дәүләт һәм муниципаль хезмәтләр күрсәтүнең күпфункцияле үзәге» ДБУ;

3.3. проект экспозициясен ачу датасы - 2021 елның 30 апреле;

3.4. проект экспозициясен үткәрү сроклары - 2021 елның 30 апреленнән 2021 елның 7 маена кадәр;

3.5. проект экспозициясендә булырга мөмкин булган көннәр һәм сәгатьләр – 2021 елның 30 апреленнән 2021 елның 7 маена кадәр 08:00 дән 17:00 сәгатькә кадәр;

3.6. гавами тыңлаулар үткәрү вакыты – 2021 елның 7 маенда 11:00 сәг.;

3.7. гавами тыңлаулар үткәрү урыны - Түбән Кама шәһәре, Мәктәп бульвары, 2А йорт, «Дәүләт һәм муниципаль хезмәтләр күрсәтүнең күпфункцияле үзәге» ДБУ;

3.8. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Фе-

дерациясе Шәһәр төзелеше кодексының 5.1 статьясы 12 өлеше нигезендә иденти-фикация узган гавами тыңлауларда катнашучылардан гавами тыңлауларда кат-нашучылар җыелышын үткәрү барышында язма һәм телдән, Түбән Кама шәһәре, Мәктәп бульвары, 2А йорты адресы буенча (2021 елның 30 апреленнән 2021 елның 7 маена кадәр эш көннәрендә 08:00 дән 17:00 сәгатькә кадәр) Түбән Кама муниципаль районы Башкарма комитетының Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2021 елның 30 апреленә кадәр әлеге карарны гаммәви мәгълүмат чараларының матбугат басмаларында һәм Түбән Кама муниципаль районының рәсми сайтында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати мате-риалларны 2021 елның 30 апреленә кадәр Түбән Кама муниципаль районының рәсми сайтында, шулай ук мәгълүмати стендларында һәм гаммәви мәгълүмат ча-раларының матбугат басмаларында урнаштырырга;

5.2. 2021 елның 30 апреленә кадәр аңа карата рөхсәт ителгән төзелешнең иң чик параметрларыннан тайпылуга рөхсәт сорала торган җир кишәрлеге һәм капиталь төзелеш объекты белән уртак чикләре булган җир кишәрлекләре һәм капиталь төзелеш объектлары хокук ияләренә гавами тыңлаулар үткәрү турында хәбәр җибәрергә;

5.3. проект экспозициясен үткәрүне һәм экспозициягә килүчеләргә консуль-тация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.4. әлеге карар билгеләгән срокларда һәм каралган тәртип нигезендә гавами тыңлаулар әзерләргә һәм үткәрергә;

5.5. гавами тыңлаулар нәтиҗәләре буенча бәяләмәне гаммәви мәгълүмат чараларының матбугат басмаларында, Түбән Кама муниципаль районы рәсми сайтында, мәгълүмати стендларында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

Башлык вазыйфаларын башкаручы,

Башлык урынбасары А.В.Умников

Татарстан Республикасы

Түбән Кама муниципаль районы

Башлыгының

2021 елның 15 нче апрель

22 нче номерлы карары белән расланган

1 нче кушымта

Рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлауларда карала торган җир кишәрлекләре

|  |  |  |  |  |
| --- | --- | --- | --- | --- |
| т/с | Җир кишәрлеге хокук иясе | Җир кишәрлегенең К№ | Җир кишәрлеге адресы | Комиссиядә карала торган мәсьәләләр |
| 1 | Мостафина Әлфия Хәниф кызы | 16:30:020701:0080 | Каенлы авыл җирлеге, Үчкә авылы, Гагарин ур., 17 нче йорт | Җир кишәрлеге чигеннән аерым тора торган бинага кадәр ян ягыннан 1,8 һәм 2 метрга минималь тайпы-лышны кыскарту өлешендә |
| 2 | Хөсәенова Ольга Анатольевна | 16:30:080601:212 | Сухрау авыл җирлеге, Сухрау авылы, Заречная ур., 41А | Җир кишәрлеге чигеннән аерым тора торган бинага кадәр ян ягыннан 1,7 метрга минималь тайпы-лышны кыскарту өлешендә |

Татарстан Республикасы

Түбән Кама муниципаль районы

Башлыгының

2021 елның 15 нче апрель

22 нче номерлы карары белән расланган

2 нче кушымта

Рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлаулар үткәрү комиссиясе составы

|  |  |
| --- | --- |
| Хаҗиев Р.Ә. | - Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе; |
| Әхмәдиева А.Г. | - ТР Түбән Кама муниципаль районы Башкарма комитетының Түбән Кама муниципаль районының Төзелеш һәм архитектура идарәсе башлыгы, комиссия рәисе урынбасары. |
| Комиссия әгъзалары: | |
| Мостафин Р.Р. | - Татарстан Республикасы Түбән Кама муниципаль районы Башкарма комитетының Түбән Кама муниципаль районының Төзелеш һәм архитектура идарәсе башлыгы урынбасары; |
| Галимов Р.Р. | - Түбән Кама муниципаль районының Сухрау авыл җирлеге башлыгы. |
| Нәбиуллин Ф.М. | - Түбән Кама муниципаль районының Каенлы авыл җирлеге башлыгы. |
| Мингалиева А.Р. | - ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы; |
| Чернышева О.Н. | - ТР Түбән Кама муниципаль районы Башкарма комитетының хезмәтне һәм әйләнә-тирә мохитне саклау бүлеге җитәкчесе. |